钦定古今图书集成/明伦汇编/官常典/第384卷 > 隋
## 钦定古今图书集成/明伦汇编/官常典/第384卷 > 隋

### 炀帝大业三年以迁都豫州置河南郡置尹

按《隋书炀帝本纪》，不载。按《百官志》，“炀帝即位，多所
改革。三年定令京兆、河南俱为尹，并正三品。罢长史、
司马，置赞务一人以贰之。次置东西曹掾，从五品。其
后诸郡各加置通守一人，位次太守。京兆、河南则谓
之内史。”改郡赞务为丞，位在通守下。按《地理志》，“京
兆郡，开皇三年置雍州，大业三年改州为郡，故名焉，
置尹。”《河南郡》旧置洛州，大业元年移都，改曰《豫州》。三
年改为郡，置尹。

按《河南府志》。“炀帝建东都以为巡游之所，其都仍在
长安，而官制则同京兆。”